CELEX: 32004R1767
Language: lv
Date: 2004-10-13
Title: Komisijas Regula (EK) Nr. 1767/2004 (2004. gada 13. oktobris), ar ko groza Regulu (EK) Nr. 2318/2001 attiecībā uz ražotāju organizāciju atzīšanu zivsaimniecības un akvakultūras nozarē

14.10.2004   
            
            
               LV
            
            
               Eiropas Savienības Oficiālais Vēstnesis
            
            
               L 315/28
            
         KOMISIJAS REGULA (EK) Nr. 1767/2004
   (2004. gada 13. oktobris),
   ar ko groza Regulu (EK) Nr. 2318/2001 attiecībā uz ražotāju organizāciju atzīšanu zivsaimniecības un akvakultūras nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. decembra Regulu (EK) Nr. 104/2000 par zvejniecības un akvakultūras produktu tirgu kopīgo organizāciju (1), un jo īpaši tās 6. panta 7. punktu,
   tā kā:
   
               (1)
            
            
               Komisijas Regula (EK) Nr. 2318/2001, kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz ražotāju organizāciju atzīšanu zivsaimniecības sektorā (2), jo īpaši ietver kritērijus ražotāju organizāciju, kuras atzītas vienā no dalībvalstīm, asociāciju atzīšanai. Šie kritēriji nav pietiekami, lai nodrošinātu to ražotāju organizāciju, kuras ir atzītas dažādās dalībvalstīs, asociāciju atzīšanu.
            
         
               (2)
            
            
               Nepieciešams noteikt nosacījumus un procedūru, kā dalībvalstis atzīst dažādās dalībvalstīs atzītu ražotāju organizāciju asociācijas un atsauc to atzīšanu, tādā veidā, lai nodrošinātu, ka tiek konsekventi piemēroti noteikumi, kuri regulē zivsaimniecības un akvakultūras tirgu.
            
         
               (3)
            
            
               Ražotāju organizāciju, kuras ir atzītas dažādās dalībvalstīs, asociāciju izveidošana varētu veicināt vispārējā kopējas zivsaimniecības politikas mērķa – panākt racionālu un ilgtspējīgu resursu izmantošanu – sasniegšanu, kā arī nodrošināt zivsaimniecības nozares ilgtermiņa dzīvotspēju.
            
         
               (4)
            
            
               Kopienas konkurences noteikumi ir piemērojami zivsaimniecības produktu ražošanā un tirdzniecībā, ja to piemērošana nav pretrunā ar pamatnoteikumiem par zivsaimniecības un akvakultūras produktu kopējā tirgus organizāciju un ja to piemērošana nerada šķēršļus kopējās zivsaimniecības politikas mērķu sasniegšanai.
            
         
               (5)
            
            
               Noteikumi par ražotāju organizāciju ieviesto normu, kuras izklāstītas Regulas (EK) Nr. 104/2000 7. un 8. pantā, attiecināšanu uz jaunajiem dalībniekiem nav piemērojami dažādās dalībvalstīs atzītu ražotāju organizāciju asociācijām.
            
         
               (6)
            
            
               Tādēļ jāgroza Regula (EK) Nr. 2318/2001.
            
         
               (7)
            
            
               Šajā regulā paredzētie pasākumi ir saskaņā ar Zivsaimniecības produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 2318/2001 groza šādi:
   
               1)
            
            
               Virsrakstā vārdus “kas nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz ražotāju organizāciju atzīšanu zivsaimniecības sektorā” maina pret vārdiem:
               “ar ko nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz ražotāju organizāciju un ražotāju organizāciju asociāciju atzīšanu zivsaimniecības un akvakultūras nozarē”.
            
         
               2)
            
            
               Regulas 2. pantu aizstāj šādi:
               “2. pants
               1.   Dalībvalsts var atzīt tajā atzītu ražotāju organizāciju asociāciju tikai tādā gadījumā, ja:
               
                           a)
                        
                        
                           to veido minimālā obligātā daļa no attiecīgās dalībvalsts atzīto ražotāju organizāciju skaita attiecīgajā nozarē un
                        
                     
                           b)
                        
                        
                           produkcijas vērtība, ko asociācija piedāvā tirgū, pārstāv vismaz 20 % no valsts produkcijas vērtības šajā nozarē.
                        
                     2.   Dalībvalsts var atzīt dažādās dalībvalstīs atzītu ražotāju organizāciju asociāciju tikai tādā gadījumā, ja:
               
                           a)
                        
                        
                           asociācijas oficiālā pārvalde atrodas attiecīgās dalībvalsts teritorijā;
                        
                     
                           b)
                        
                        
                           asociācijas tirgū piedāvātās produkcijas vērtība veido atsevišķa attiecīgajā rajonā ražotā zivsaimniecības produkta minimālo obligāto produkcijas daļu;
                        
                     
                           c)
                        
                        
                           asociāciju veidojošās ražotāju organizācijas nodarbojas ar zvejniecību, pārstrādā un realizē kopīgi iegūtos zvejas resursus un
                        
                     
                           d)
                        
                        
                           asociācija, veicot savus uzdevumus, nerīkojas pretrunā ar noteikumiem par zvejas iespēju sadalījumu starp dalībvalstīm saskaņā ar Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (3).
                        
                     3.   Dalībvalsts, kurā atrodas asociācijas oficiālā pārvalde, kopā ar pārējām iesaistītajām dalībvalstīm izveido administratīvās sadarbības procedūru, lai nodrošinātu atzīšanas nosacījumu ievērošanu un asociācijas darbības pārbaužu veikšanu. Šī administratīvās sadarbības procedūra ietver arī atzīšanas atsaukšanu.
               4.   Ražotāju organizāciju asociācijai nedrīkst būt dominējošs stāvoklis attiecīgajā tirgū, ja vien tas nav nepieciešams atbilstoši Līguma 33. panta mērķiem.
               5.   Regulas (EK) Nr. 2318/2001 3., 4., 5., 6. un 7. pants mutatis mutandis attiecas uz vienā un vairāk nekā vienā dalībvalstī atzītu ražotāju organizāciju asociācijām.
               6.   Komisijas Regulas (EK) Nr. 908/2000 2. panta 2. punkts neattiecas uz dažādās dalībvalstīs atzītu ražotāju organizāciju asociācijām.”.
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 13. oktobrī
      
         
            Komisijas vārdā —
         
         
            Komisijas loceklis
         
         Franz FISCHLER
      
   
   
      (1)  OV L 17, 21.1.2000., 22. lpp.
   
      (2)  OV L 313, 30.11.2001., 9. lpp.
   
      (3)  OV L 358, 31.12.2002., 59. lpp.